PRAEFATIO. 
VII 
in latinum conversa sunt, quae etiam si non diserte monuis- 
sem , facile a caeteris discernerentur. 
Magnam equidem animo voluptatem percepero , si amicis 
renovandae amici memoriae conservandaeque occasionem 
dedero, aliosque hoc specimine edocuero, quale quantumque 
sit quod naturae scientia Hermanno debeat nostro , quaeque 
adhuc , si fata sivissent , illi erant debitura. 
Prior, quam Tibi , nunc exhibemus , benevole Lector, pars, 
observationes continet , quae ad mammalia , aves , amphibia , 
pisces spectant. Ordinem in iis digerendis sequuti sumus Lin- 
naeanum in systematis naturae editione duodecima adopta- 
tum, cum systema non condere, sed res divulsas et singulas , 
ordine tamen quodam , sistere voluerimus. 
In altera parte , quae brevi hanc excipiet , de insectis agetur, 
de vermibus et zoophytis. Multa, in hac posteriori sectione in- 
dicata tantum, separatis voluminibus exponentur. Sic de acaris 
aliisque congeneribus apteris opus posthumum hermanni filii 
desideratissimi, optimae spei olim adolescentis, morte prae- 
matura, magno rei litterariae detrimento humanis rebus erepti, 
paratum, patris studio post lilii fata auctum, nunc maxime in 
ordinem redactum et novem tabulis aeneis ornatum, in lucem 
prodit, titulum prae se ferens: Memoire ap tero logique , etc. 
Sic aranearum picturae et descriptiones amplius centum ex- 
tant, quae chalcographi stilum non expectassent, si tempora 
magis fausta fuissent , et rem nostris peragere impensis non 
impediissent. Alius de pediculis tractatus liguris illustratus, 
aliusque de coccis , pluribus novis auctus speciebus , si ille de 
acaris secunda navigaverit aura, eum sequentur. 
Quae ex botanices ditione supersunt, quaeque ad minera- 
logiam, ad geogoniam et cosmographiam physicam spectant; 
denique et litterarum Hermanni commercium , longe lateque 
